กสทช.เผย TRUE นัดยื่นแบงก์การันตี 4G งวด 2-3 ฤกษ์ดี 2 ธ.ค.นี้
กสทช.เผย TRUE นัดยื่นแบงก์การันตี 4G งวด 2-3 ฤกษ์ดี 2 ธ.ค.นี้
30 พ.ย. 2558

นายแพทย์ประวิทย์ ลี่สถาพรวงศา กรรมการกิจการโทรคมนาคม (กทค.) เปิดเผยว่า ทางบริษัท ทรู คอร์ปอเรชั่น จำกัด (มหาชน) หรือ TRUE ได้แจ้งนัดนำหนังสือค้ำประกันการประมูลครั้งที่ 2 และ 3 สำหรับเงินค่าประมูลคลื่น 1800 เมกะเฮิร์ตซ์ จากที่บริษัท ทรูมูฟ เอช ยูนิเวอร์แซล คอมมิวนิเคชั่น จำกัดซึ่งเป็นบริษัทย่อย ผู้ชนะการประมูล มาส่งให้กับสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในเวลา 11.00 น.วันที่ 2 ธ.ค.นี้
โดยในบ่ายวันเดียวกัน (2 ธ.ค.) คณะกรรมการ กทค.จะประชุมเพื่อรับรองการออกใบอนุญาตคลื่นความถี่ 1800 เมกะเฮิร์ตซ์ และสำนักงาน กสทช.ได้นัด TRUE รับมอบใบอนุญาตคลื่น 1800 เมกะเฮิร์ต ในวันศุกร์ที่ 4 ธ.ค.58
ส่วนมาตรการเยียวยาการให้บริการโทรศัพท์เคลื่อนที่ 1800 MHz ของทรูมูฟ นายแพทย์ประวิทย์ กล่าวว่า  เมื่อทาง TRUE ได้รับใบอนุญาตคลื่น 1800 เมกะเฮิร์ตซ์ มาตรการเยียวยาก็ยุติโดยอัตโนมัติ
 
 